**สภาพ และแนวทางการป้องกัน แก้ไขปัญหายาเสพติดในสถานศึกษา**

**สังกัดสำนักงานเขตพื้นที่การศึกษามัธยมศึกษานครพนม**

**SITUATIONS AND GUIDELINES FOR DRUG PREVENTION IN**

**EDUCATIONAL IN STITUTIONS UNDER NAKHON PHANOM**

**SECONDARY EDUCATIONAL SERVICE AREA OFFICE**

ฉัตรบดินทร์ มะลัย1

รชฏ สุวรรณกูฎ2

1นักศึกษาปริญญาโท สาขาวิชาการบริหารและพัฒนาการศึกษา มหาวิทยาลัยนครพนม

2อาจารย์ประจำวิชา สาขาการบริหารและพัฒนาการศึกษา คณะครุศาสตร์ มหาวิทยาลัยนครพนม

Corresponding Author : ฉัตรบดินทร์ มะลัย, เบอร์โทรศัพท์ 063-723-6886

Email : Sgtchat@gmail.com

**บทคัดย่อ**

การวิจัยครั้งนี้มีวัตถุประสงค์ (1) ศึกษาและเปรียบเทียบสภาพการดำเนินงานการแก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม และ(2) เพื่อศึกษาแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนมกลุ่มตัวอย่าง ได้แก่ ผู้บริหาร และครู จำนวน 319 คน กำหนดขนาดกลุ่มตัวอย่างโดยใช้เกณฑ์ร้อยละ ได้มาโดยการสุ่มแบบแบ่งชั้น เครื่องมือที่ใช้ในการศึกษา เป็นแบบสอบถามมาตราส่วนประมาณค่า 5 ระดับ จำนวน 1 ฉบับ คือ แบบสอบถามสภาพและแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม มีค่าดัชนีความสอดคล้องเท่ากับ .80 - 1.00 มีค่าอำนาจจำแนกรายข้อระหว่าง .68 – .98 และมีค่าความเชื่อมั่นของแบบสอบถามทั้งฉบับเท่ากับ .97 สถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน ทดสอบสมมติฐานโดยใช้ค่าที

(t-test แบบ Independent Samples) และการวิเคราะห์ความแปรปรวนแบบทางเดียว

ผลการศึกษาพบว่า (1) สภาพการดำเนินการแก้ไขปัญหายาเสพติดในสถานศึกษา   
สังกัดสำนักงานเขตพื้นที่การศึกษามัธยมศึกษานครพนม โดยรวมอยู่ในระดับมาก ผลการเปรียบเทียบจำแนกตามสถานภาพ พบว่า โดยรวมไม่แตกต่างกัน ผลการเปรียบเทียบจำแนกตามขนาดของโรงเรียน พบว่า โดยรวมแตกต่างกันอย่างมีนัยสำคัญทางสถิติที่ระดับ .01 (2) ปัญหาแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม1) สภาพชุมชน เป็นทางผ่านของยาเสพติดจากประเทศเพื่อนบ้าน 2) การประสานงานเกิดความล่าช้า หรือขาดแนวทางในการดูแลที่เหมาะสม 3) การสร้างเครือข่ายประสานความร่วมมือกับองค์กรต่างๆที่ยังไม่สม่ำเสมอ   
4) การควบคุมดูและนักเรียนไม่ให้ไปยุ่งเกี่ยวกับยาเสพติดนอกโรงเรียน และแนวทางการป้อง แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม 1) กำหนดมาตรการ แผนงาน ในการดำเนินการตามสภาพปัญหาที่เป็นจริงและจริงจังให้มากขึ้น 2) มีการกำหนดขั้นตอนในการดำเนินงานที่เกี่ยวกับการแก้ปัญหายาเสพติดอย่างเป็นระบบ 3) จัดตั้งคณะกรรมการคณะทำงาน ประชุมผู้ที่เกี่ยวข้องทุกคนอย่างสม่ำเสมอ เพื่อพัฒนาคุณภาพให้ระบบมีคุณภาพมากขึ้น   
4) จัดตั้งนักเรียนแกนนำสภานักเรียนและครูผู้รับผิดชอบสอดส่องดูแลนักเรียนที่มีพฤติกรรมสุ่มเสี่ยง และตรวจหาสารเสพติดกับนักเรียนอย่างต่อเนื่อง ควรมีการชี้แจงวัตถุประสงค์ในการดำเนินงานอย่างชัดเจนตั้งแต่เริ่มควรเปิดโอกาสให้ครูมีส่วนร่วมในการกำหนดเป้าหมายการทำงานเพื่อสร้างความตระหนักถึงสภาพปัญหาในการแก้ไขปัญหายาเสพติดในสถานศึกษาให้มีประสิทธิภาพมากยิ่งขึ้น

คำสำคัญ : (1) สภาพ (2) แนวทางแก้ไข (3) ปัญหายาเสพติดในสถานศึกษา

**Abstract**

The purposes of this research were (1) to examine and compare problems and solutions to drug problems in educational institutions under the Secondary Educational Service Area Office Nakhon Phanom, and (2) to examine the guidelines for drug prevention in educational institutions under the Secondary Educational Service Area Office Nakhon Phanom .The samples were 319 school administrators and teachers, the sample size was determined using the percentage criteria obtained by stratified random sampling. The tool was a 5- rating scale questionnaire with and estimation scale of   
1 issue, namely condition questionnaire and solutions to drug problems in educational institutions under the Nakhon Phanom Secondary Educational Service Area Office with the index of item congruence (IC) between. 1.00, the discriminnation between .65 - .98, and the reliability.97. The statistics used were percentage, mean, standard deviation, test the hypothesis by using the t value (t-test Independent Samples), and one-way analysis of variance

The results of the study showed that (1) the Situations of solutions to drug problems in educational institutions. Under the Secondary Educational Service Area Office Nakhon Phanom Overall was at the high level. The statistically significant no difference. The comparative results classified by school size showed statistically significant difference overall at.01 level. (2) The problem of prevention and solve drug problems in schools under The Secondary Educational Service Area Office Nakhon Phanom involved four aspects:1) Community conditions are a passageway of drugs from neighboring countries.2) Coordination of delays or lack of appropriate care guidelines   
3) Networking, coordination with uneven organizations 4) Supervising students from getting involved in drugs outside of school and the guidelines for preventing solve drug problems of schools under The Secondary Educational Service Area Office Nakhon Phanom were 1) Set measures, plans In order to carry out more realistic and serious problem conditions.2) Operational procedures related to systematic solution of drugs are established.3) Establish a working group committee to regularly meet all relevant parties. To improve the quality of the system. 4) Establish students, leaders of the Student Council and teachers responsible for monitoring vulnerable students and constantly detecting narcoal with students and should be Clarification of operational objectives from the start, teachers should be allowed to participate in job targeting to raise awareness of problematic conditions in solving drug problems in schools to be more effective.

Keywords: (1) Situations (2) Guidelines (3) drug problem in school

**1. บทนำ**

การแพร่ระบาดของยาเสพติดในสังคมไทยมีแนวโน้มที่ทวีความรุนแรงมากยิ่งขึ้น เนื่องจากมีการแพร่ระบาด ขยายตัวเป็นวงกว้างเข้าสู่ ตำบล หมู่บ้าน ชุมชนและสถาบันการศึกษาได้อย่างรวดเร็ว สถานการณ์เช่นนี้ถือว่าเป็นการทำลายทรัพยากรบุคคลของชาติให้ด้อยคุณภาพลง ซึ่งอาจจะส่งผลกระทบทั้งในด้านของเศรษฐกิจ สังคมและความมั่นคงของประเทศ สถานการณ์ดังกล่าวมีปรากฏให้เห็นโดยทั่วไปในสังคมไทย ในปัจจุบันนี้เด็กและเยาวชนยังขาดวุฒิภาวะที่จะเผชิญหน้ากับสถานการณ์ปัญหาที่จะดำรงตนในสังคม จึงน่าเป็นห่วงอย่างยิ่งเพราะเยาวชนนั้นได้กลายเป็นเป้าหมายของตลาดค้ายาเสพติด โดยเฉพาะนักเรียนนักศึกษาที่เป็นกำลังของชาติ (สำนักงานคณะกรรมการป้องกันและปราบปรามยาเสพติด.2560:12)

ข้อมูลการบำบัดรักษา สถานพยาบาลทั่วประเทศและสถิติผู้กระทำความผิด พบว่ากลุ่มเป้าหมายผู้ติดยาส่วนใหญ่เป็นเพศชายที่มีอายุระหว่าง 24 – 25 ปี โดยในปี พ.ศ. 2560 – พ.ศ. 2562 มีการแพร่ระบาดในช่วงอายุ 17-19 ปี และมีแนวโน้มลดลงไปอยู่ที่ระหว่าง 15- 19 ปี ซึ่งสอดคล้องกับผลสำรวจข้อมูลระบาดวิทยาในกลุ่มนักเรียนนักศึกษา สังกัดกระทรวงศึกษาธิการและกระทรวงมหาดไทย กลางปี พ.ศ. 2559 ของสำนักคณะกรรมการป้องกันและปราบปรามยาเสพติด พบว่านักเรียน นักศึกษาระดับ   
ป. 6 - ปริญญาตรี จำนวน 5.36 ล้านคน มีส่วนเกี่ยวข้องกับยาเสพติดร้อยละ 12.4 และระดับชั้นมัธยมศึกษาตอนต้น ตอนปลาย และระดับประกาศนียบัตรวิชาชีพ เป็นกลุ่มใหญ่ถึงร้อยละ 84 กรมวิทยาศาสตร์การแพทย์กระทรวงสาธารณสุข ทำการสำรวจร่วมกับสำนักงานคณะกรรมการป้องกันและปราบปรามยาเสพติดและกระทรวงศึกษาธิการ พบว่านักเรียนระดับชั้นมัธยมศึกษาส่วนใหญ่จะเข้าไปเกี่ยวข้องในลักษณะของการใช้ยาเสพติด ร้อยละ 5.3 เป็นผู้มีประสบการณ์ในการใช้ ร้อยละ 2.7 ผู้ติดยา ร้อยละ 1.5 ผู้ค้ายาเสพติด ร้อยละ 1.1 ผู้ติดและค้ายาร้อยละ 0.94 และผู้ใช้และผู้ค้า ร้อยละ 0.85 ส่วนใหญ่เป็นผู้ที่อยู่ในวัยระดับมัธยมศึกษาตอนต้น ร้อยละ 3.24 ปัญหาดังกล่าวมีแนวโน้มที่จะทวีความรุนแรงเพิ่มมากขึ้น โดยพบว่าสารเสพติดที่ใช้มากอันดับ 1 คือ ยาบ้า รองลงมาคือ กัญซา ยาไอซ์ (สำนักงานคณะกรรมการป้องกันและแก้ไขปัญหายาเสพติด.2562:7)

สถานศึกษาเป็นหัวใจสำคัญในการขับเคลื่อนงานป้องกันและแก้ไขปัญหายาเสพติดลงสู่นักเรียน ท่ามกลางสถานการณ์ปัญหายาเสพติดในรูปแบบที่หลากหลายซับซ้อนและแปรเปลี่ยนอย่างรวดเร็ว สถานศึกษาจำเป็นต้องจัดระบบงานด้านยาเสพติดเพื่อบูรณาการทำงานทั้งหน่วยงานภายในและหน่วยงานภายนอก ให้สามารถดำเนินการได้อย่างเต็มประสิทธิภาพ ในการป้องกันการแพร่ระบาดยาเสพติดไปสู่นักเรียน และสถานศึกษาควรมีการประสานงานให้ผู้ปกครองส่งนักเรียนกลุ่มนี้เข้ารับการบำบัดรักษาและฟื้นฟูสมรรถภาพในสถานพยาบาลหรือค่ายบำบัดรักษา จัดให้มีการดูแลช่วยเหลือนักเรียนหลังการบำบัดรักษา ทั้งในด้านการเรียนและการปรับตัวเข้าสู่สังคม (สำนักงานปลัดกระทรวงสาธารณสุข 2560 : 25 ) สำนักงานเขตพื้นที่การศึกษามัธยมศึกษานครพนม ได้รับมอบนโยบายการป้องกันและแก้ไขปัญหายาเสพติดในสถานศึกษา ประจำปี พ.ศ. 2564 ตามประกาศกระทรวงศึกษาธิการมีการเฝ้าระวังปัญหายาเสพติดในสถานศึกษา โดยมีการจัดการศึกษา 2 ระดับ คือ ระดับมัธยมศึกษาตอนต้น และระดับมัธยมศึกษาตอนปลาย ซึ่งนักเรียนในระดับชั้นมัธยมศึกษานี้มีโอกาสที่จะเข้าไปเกี่ยวข้องกับยาเสพติดค่อนข้างสูงและเป็นกลุ่มเสี่ยงที่เข้าไปยุ่งเกี่ยวกับยาเสพติด ซึ่งสามารถที่จะแพร่ระบาดยาเสพติดในกลุ่มนักเรียนด้วยกันได้โดยง่าย ให้ความสำคัญกับปัญหายาเสพติดในกลุ่มเด็กและเยาวชนในการเฝ้าระวัง ป้องกันและแก้ไขปัญหายาเสพติดอย่างเข้มแข็ง ต่อเนื่องและจริงจังเพื่อลดและควบคุมไม่ให้นักเรียนเข้าไปเกี่ยวข้องกับยาเสพติด รวมถึงการดูแลช่วยเหลือ ปรับเปลี่ยนพฤติกรรมนักเรียนกลุ่มเสี่ยงและนักเรียนที่เกี่ยวข้องกับยาเสพติด ให้โอกาสกับมาศึกษาต่อในสถานศึกษา และสามารถดำรงชีวิตเป็นคนดีในสังคมได้อย่างปกติ

จากปัญหาและเหตุผลดังกล่าว ผู้ศึกษาจึงมีความสนใจที่จะศึกษา สภาพและแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม

เพื่อให้ได้ผลการศึกษาในครั้งนี้ไปใช้เป็นแนวทางในการปรับปรุง และพัฒนาการดำเนินงานการป้องกัน แก้ไขปัญหายาเสพติดในสถานศึกษาให้มีคุณภาพที่ดีต่อไป

2. **วัตถุประสงค์ของการวิจัย**

1. เพื่อศึกษาและเปรียบเทียบสภาพการดำเนินงานการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม

2. เพื่อศึกษาปัญหา และแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม

**3. กรอบแนวคิดการวิจัย**

การวิจัยเรื่อง สภาพและแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม ผู้วิจัยได้ศึกษาตามกรอบแนวคิดของ   
จันทรานี สงวนนาม (2553: 103); กระทรวงศึกษาธิการ(2555: 38 ); กระทรวงศึกษาธิการ (2558: 11-14); ชลลิสา จริยาเลิศศักดิ์ (2558: 8 ); กระทรวงศึกษาธิการ (2559: 29); สำนักบริหารการสาธารณสุข (2559: 10-13); สำนักงานคณะกรรมการป้องกันและปราบปรามยาเสพติด (2560: 28) ผู้วิจัยได้สรุปเป็นกรอบแนวคิดของการศึกษาครั้งนี้ 4 ด้าน ดังนี้

1. ด้านระบบการป้องกัน
2. ด้านระบบการแก้ไข
3. ด้านระบบบริหารจัดการ
4. ด้านระบบการเฝ้าระวัง

**4. วิธีดำเนินการวิจัย**

**4.1 ประชากรและกลุ่มตัวอย่าง**

ประชากรที่ใช้ในการศึกษาครั้งนี้ ได้แก่ ผู้บริหารสถานศึกษาและครู สังกัดสำนักงานเขตพื้นที่การศึกษามัธยมศึกษา นครพนม ปีการศึกษา 2564 จาก 51 โรงเรียน จำนวน 1,851 คน จำแนกเป็นผู้บริหารสถานศึกษา 93 คน ครูในสถานศึกษา 1,758 คน และกลุ่มตัวอย่างที่ใช้ในการศึกษา ได้แก่ ผู้บริหารสถานศึกษาและครูในสถานศึกษา สังกัดสำนักงานเขตพื้นที่การศึกษามัธยมศึกษานครพนม   
ปีการศึกษา 2564 จำนวน 319 คน จำแนกเป็นผู้บริหารสถานศึกษา จำนวน 69 คน และครู จำนวน 250 คน การกำหนดขนาดกลุ่มตัวอย่างโดยใช้เกณฑ์ร้อยละ โดยวิธีการสุ่มแบบหลายขั้นตอน   
(Multi Stage Sampling)

**4.2 ระเบียบวิธีวิจัย**

1. การกำหนดขนาดของกลุ่มตัวอย่าง (Sample Size) ผู้ศึกษากำหนดขนาดกลุ่มตัวอย่างโดยใช้เกณฑ์ร้อยละ (บุญชม ศรีสะอาด. 2560: 40) ของจำนวนผู้บริหารสถานศึกษาและครูทั้งหมด แยกตามสถานภาพดังนี้ (1) ผู้บริหารสถานศึกษาขนาดเล็ก ใช้เกณฑ์ร้อยละ 70 จากประชากร 36 คน ได้กลุ่มตัวอย่าง 25 คน ผู้บริหารสถานศึกษาขนาดกลาง ใช้เกณฑ์ร้อยละ 70 จากประชากร 27 คน ได้กลุ่มตัวอย่าง 20 คน และผู้บริหารสถานศึกษาขนาดใหญ่ใช้เกณฑ์ร้อยละ 80 จากประชากร 30 คน ได้กลุ่มตัวอย่าง 24 คน (2) ครูสถานศึกษาขนาดเล็ก ใช้เกณฑ์ร้อยละ 15 จากประชากร 585 คน ได้กลุ่มตัวอย่าง 88 คน ครูสถานศึกษาขนาดกลาง ใช้เกณฑ์ร้อยละ 20 จากประชากร 450 คน ได้กลุ่มตัวอย่าง 90 คน และครูสถานศึกษาขนาดใหญ่ ใช้เกณฑ์ร้อยละ 10 จากประชากร 723 คน ได้กลุ่มตัวอย่าง 72 คน

2. การได้มาซึ่งกลุ่มตัวอย่างใช้วิธีการสุ่มแบบหลายขั้นตอน (Multi-Stage Random Sampling) โดยมีขั้นตอนของการสุ่ม ขั้นที่ 1 สุ่มกลุ่มตัวอย่างตามขนาดสถานศึกษา โดยการกำหนดขนาดสถานศึกษาเป็นชั้นในการสุ่มได้สถานศึกษาขนาดเล็กจำนวน 25 แห่ง สถานศึกษาขนาดกลางจำนวน 7 แห่ง และสถานศึกษาขนาดใหญ่จำนวน 6 แห่ง ขั้นที่ 2 จากกลุ่มตัวอย่างในขั้นที่ 1 ทำการสุ่มตามสถานภาพให้ได้กลุ่มตัวอย่างผู้บริหารสถานศึกษาและครู ตามขนาดกลุ่มตัวอย่างที่กำหนดไว้ในข้อ 1 ขั้นที่ 3 จากกลุ่มตัวอย่างในขั้นที่ 2 ผู้ศึกษาใช้การสุ่มอย่างง่าย ด้วยวิธีการจับสลาก โดยมีสถานศึกษาเป็นหน่วยการสุ่ม เพื่อให้ได้กลุ่มตัวอย่างผู้บริหารสถานศึกษาและครูตามขนาดโรงเรียนรายละเอียดดังนี้ (1) จับสลากชื่อ สถานศึกษาขนาดเล็กขึ้นมา นับผู้บริหารสถานศึกษา 1 คนและครู 4 คน จำนวน 13 แห่ง และนับผู้บริหารสถานศึกษา 1 คน และครู 3 คน จำนวน 12 แห่ง รวมได้ผู้บริหารสถานศึกษา 25 คน และครู 88 คน (2) จับสลากชื่อสถานศึกษาขนาดกลางขึ้นมา นับผู้บริหารสถานศึกษา 3 คน และครู 14 คน จำนวน 6 แห่ง และนับผู้บริหารสถานศึกษา 2 คน และครู 6 คน จำนวน 1 แห่ง รวมได้ผู้บริหารสถานศึกษา 20 คน และผู้สอน 90 คน (3) จับสลากชื่อสถานศึกษาขนาดใหญ่ขึ้นมา นับผู้บริหารสถานศึกษา 4 แห่ง จำนวน แห่งละ 5 คนอีก 1 แห่งจำนวนผู้บริหาร 4 คน และครู 4 แห่งจำนวนแห่งละ 15 คน อีก 1 แห่ง จำนวน 12 คน รวมได้ผู้บริหารสถานศึกษา 24 คน และผู้สอน 72 คน

**4.3 เครื่องมือที่ใช้ในการวิจัย**

แบบสอบถามสภาพ (Questionnaire) และแบบสอบถามปลายเปิด โดยแบ่งออกเป็น 3 ตอน ดังนี้ ตอนที่ 1 ข้อมูลส่วนตัวของผู้ตอบแบบสอบถามได้แก่ สถานภาพ เป็นแบบตรวจสอบรายการ   
(Check List) ตอนที่ 2 แบบสอบถามสภาพการดำเนินงานการป้องกัน แก้ไขปัญหายาเสพติดในสถานศึกษา แบบสอบถามเป็นแบบมาตราส่วนประมาณค่า 5 ระดับ มีค่าดัชนีความสอดคล้องอยู่ระหว่าง .80 - 1.00 มีค่าอำนาจจำแนกรายข้ออยู่ระหว่าง .68 - .98 และมีค่าความเชื่อมั่นทั้งฉบับเท่ากับ .97   
ตอนที่ 3 ปัญหาและแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม แบบสอบถามปลายเปิด

**4.4 การเก็บรวบรวมข้อมูล**

การเก็บรวบรวมข้อมูล ผู้วิจัยได้เก็บรวบรวมข้อมูลโดยส่งแบบสอบถามให้กลุ่มตัวอย่างด้วยต้นเอง และส่งในรูปแบบ Google Form ผ่านระบบออนไลน์ และได้แบบสอบถามคืนจำนวน 319 ฉบับ คิดเป็นร้อยละ 100 พร้อมทั้งตรวจสอบความถูกต้องของแบบสอบถาม

**4.5 การวิเคราะห์ข้อมูล**

ตอนที่ 1 วิเคราะห์สถานภาพของผู้ตอบแบบสอบถาม ซึ่งมีลักษณะเป็นการสำรวจรายการ โดยการหาค่าความถี่และร้อยละ และนำเสนอในรูปตารางประกอบคำบรรยาย

ตอนที่ 2 วิเคราะห์สภาพการดำเนินงานการป้องกัน แก้ไขปัญหายาเสพติดในสถานศึกษา   
สังกัดสำนักงานเขตพื้นที่การศึกษามัธยมศึกษานครพนม ในส่วนที่เป็นการวิเคราะห์ข้อมูล โดยใช้โปรแกรมสำเร็จรูป หาค่าเฉลี่ย () ส่วนเบี่ยงเบนมาตรฐาน (S.D.) ซึ่งมีลักษณะเป็นแบบสอบถามเป็นแบบมาตราส่วนประมาณค่า 5 ระดับ นำคะแนนของแบบสอบถามสภาพการป้องกัน แก้ไขปัญหายาเสพติดในสถานศึกษา ไปวิเคราะห์ โดยใช้โปรแกรมสำเร็จรูป หาค่าเฉลี่ย ส่วนเบี่ยงเบนมาตรฐาน

ตอนที่ 3 วิเคราะห์เปรียบเทียบสภาพการป้องกัน แก้ไขปัญหายาเสพติดไปวิเคราะห์ โดยภาพรวมและรายด้านด้วยการทดสอบสมมติฐาน ดังนี้ จำแนกตามสถานภาพ โดยใช้การทดสอบค่าที แบบ Independent Samples จำแนกตามขนาดโรงเรียนโดยใช้การวิเคราะห์ความแปรปรวนแบบทางเดียว กรณีถ้าพบความแตกต่างอย่างมีนัยสำคัญทำการทดสอบความแตกต่างของค่าเฉลี่ยรายคู่ตามวิธีการ   
ของ Scheffe'

ตอนที่ 4 วิเคราะห์ปัญหาการป้องกัน แก้ไขปัญหายาเสพติด โดยวิธีหาความถี่ และร้อยละ

ตอนที่ 5 วิเคราะห์แนวทางแก้ไขปัญหาป้องกัน แก้ไขปัญหายาเสพติดในสถานศึกษา โดยวิธีหาความถี่และร้อยละ ประกอบการพรรณนาวิเคราะห์

**4.6 สถิติที่ใช้ในการวิเคราะห์ข้อมูล**

การวิเคราะห์ข้อมูลการศึกษาครั้งนี้ ผู้ศึกษาใช้สถิติ ดังนี้

1. สถิติที่ใช้หาคุณภาพของเครื่องมือ

1.1 การตรวจสอบความเที่ยงตรงของเนื้อหา (Content Validity) ใช้ค่าดัชนีความสอดคล้องความคิดเห็นของผู้เชี่ยวชาญ IC

1.2 การหาค่าอำนาจจำแนกโดยใช้วิธีการหาค่าสัมประสิทธิ์สหสัมพันธ์อย่างง่ายระหว่างคะแนนรายข้อกับคะแนนรวม (Item-total Correlation)

1.3 การหาค่าความเชื่อมั่น (Reliability) ของแบบสอบถามทั้งฉบับการหาค่าสัมประสิทธิ์ (α - Coefficient) ของครอนบาค (Cronbach)

2. สถิติพื้นฐาน ได้แก่

2.1 ร้อยละ (Percentage)

2.2 ค่าเฉลี่ย (X ̅)

2.3 ส่วนเบี่ยงเบนมาตรฐาน (S.D.)

3. สถิติที่ใช้ในการทดสอบสมมติฐาน ได้แก่

3.1 การทดสอบค่าที (t-test แบบ Independent Samples)

3.2 การวิเคราะห์ความแปรปรวนทางเดียว (One-way ANOVA) กรณีถ้าพบความแตกต่างอย่างมีนัยสำคัญทำการทดสอบความแตกต่างของค่าเฉลี่ยรายคู่ตามวิธีการของ Scheffe'

**5. ผลการวิจัย**

จากการวิจัยสภาพและแนวทางการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม สามารถสรุปผลการวิจัยได้ดังนี้

1. ผลการศึกษาสภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม โดยภาพรวมปรากฏผลดังตารางที่ 1

ตารางที่ 1 แสดงค่าเฉลี่ย ส่วนเบี่ยงเบนมาตรฐาน สภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม โดยรวมและจำแนกเป็นรายด้าน

|  |  |  |  |
| --- | --- | --- | --- |
| สภาพการป้องกัน แก้ไขปัญหายาเสพติดในสถานศึกษา | ระดับความคิดเห็น | | |
|  | S.D. | แปลผล |
| 1. ด้านระบบการป้องกัน 2. ด้านระบบการแก้ไข 3. ด้านระบบบริหารจัดการ 4. ด้านระบบเฝ้าระวัง | 4.05 3.92 3.89 3.96 | .48 .42 .39 .42 | มาก มาก มาก มาก |
| รวม | 3.95 | .37 | มาก |

จากตารางที่ 1 พบว่า สภาพการป้องกัน แก้ไขปัญหายาเสพติดในสถานศึกษา สังกัด สำนักงานเขตพื้นที่การศึกษามัธยมศึกษานครพนม โดยภาพรวม อยู่ในระดับมาก ( = 3.95) เมื่อพิจารณาเป็นรายด้าน พบว่าอยู่ในระดับมากทุกด้าน ด้านที่มีค่าเฉลี่ยสูงสุดคือ ด้านระบบการป้องกัน ( = 4.05) และด้านที่มีค่าเฉลี่ยต่ำที่สุด คือ ด้านระบบบริหารจัดการ ( = 3.89)

ผลการเปรียบเทียบสภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม จำแนกตามสถานภาพ ปรากฏดังตารางที่ 2

ตารางที่ 2 แสดงผลการเปรียบเทียบสภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม จำแนกตามสถานภาพ โดยรวมและ จำแนกเป็นรายด้าน

|  |  |  |  |  |  |  |
| --- | --- | --- | --- | --- | --- | --- |
| สภาพการป้องกัน แก้ไขปัญหายาเสพติดในสถานศึกษา | สถานภาพ | | | | t | Sig |
| ผู้บริหารสถานศึกษา | | ครู | |
|  | S.D. |  | S.D. |
| 1.ด้านระบบการป้องกัน | 4.04 | .51 | 4.05 | .48 | .13 | .90 |
| 2.ด้านระบบการแก้ไข | 3.92 | .47 | 3.92 | .41 | .04 | .97 |
| 3.ด้านระบบการบริหารจัดการ | 3.94 | .46 | 3.94 | .37 | .89 | .37 |
| 4.ด้านระบบการเฝ้าระวัง | 3.97 | .45 | 3.95 | .41 | .25 | .80 |
| รวม | 3.97 | .42 | 3.95 | .35 | .26 | .80 |

จากตารางที่ 2 ผลการเปรียบเทียบสภาพการป้องกัน แก้ไขปัญหายาเสพติดใน สถานศึกษา สังกัดสำนักงานเขตพื้นที่การศึกษามัธยมศึกษานครพนม โดยภาพรวมและรายด้าน จำแนกตามสถานภาพพบว่า ผู้บริหารสถานศึกษาและครูมีความคิดเห็นเกี่ยวกับสภาพและแนวทางการป้องกัน แก้ไข ปัญหายาเสพติดในสถานศึกษา ไม่แตกต่างกัน

ผลการเปรียบเทียบสภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม จำแนกตามขนาดโรงเรียน ปรากฏดังตารางที่ 3

ตารางที 13 ผลการเปรียบเทียบสภาพการป้องกัน แก้ไขปัญหายาเสพติดในสถานศึกษา

สังกัดสำนักงานเขตพื้นที่การศึกษามัธยมศึกษานครพนม จำแนกตามสถานภาพ โดยรวมและจำแนกเป็นรายด้าน

|  |  |  |  |  |  |  |
| --- | --- | --- | --- | --- | --- | --- |
| สภาพและแนวทางการป้องกัน แก้ไขปัญหายาเสพติดในสถานศึกษา | แหล่งความแปรปรวน | SS | df | MS | F | Sig |
| 1.ด้านระบบการป้องกัน | ระหว่างกลุ่ม ภายในกลุ่ม รวม | 8.88 67.04 75.92 | 2 316 318 | 4.44 .21 | 20.93\*\* | .00 |
| 2.ด้านระบบการแก้ไข | ระหว่างกลุ่ม ภายในกลุ่ม รวม | 3.33 54.97 58.30 | 2 316 318 | 1.66 .17 | 9.57\*\* | .00 |
| 3.ด้านระบบการบริหารจัดการ | ระหว่างกลุ่ม ภายในกลุ่ม รวม | 2.09 48.26 50.35 | 2 316 318 | 1.04 .15 | 6.85\*\* | .00 |
| 4.ด้านระบบการเฝ้าระวัง | ระหว่างกลุ่ม ภายในกลุ่ม รวม | 3.05 54.04 57.09 | 2 316 318 | 1.52 .17 | 8.93\*\* | .00 |
| โดยรวม | ระหว่างกลุ่ม ภายในกลุ่ม รวม | 3.81 40.74 44.54 | 2 316 318 | 1.90 .13 | 14.78\*\* | .00 |

\*\* มีนัยสำคัญทางสถิติที่ระดับ . 01

จากตารางที่ 3 ผลการเปรียบเทียบสภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม จำแนกตามขนาดโรงเรียน ระหว่างโรงเรียนขนาดเล็ก โรงเรียนขนาดกลาง และโรงเรียนขนาดใหญ่ โดยรวมแตกต่างกันอย่างมีนัยสำคัญทางสถิติที่ระดับ .01 เมื่อพิจารณาเป็นรายด้าน พบว่า แตกต่างกันอย่างมีนัยสำคัญทางสถิติที่ระดับ .01 ทุกด้าน

2. ผลการวิเคราะห์ปัญหาการป้องกัน แก้ไขปัญหายาเสพติดในสถานศึกษา ทั้ง 4 ด้าน (1) ด้านที่1 สภาพชุมชน เป็นทางผ่านของยาเสพติดจากประเทศเพื่อนบ้าน (2) ด้านที่ 2 การประสานงานเกิดความล่าช้า หรือขาดแนวทางในการดูแลที่เหมาะสม (3) ด้านที่ 3 การสร้างเครือข่ายประสานความร่วมมือกับองค์กรต่างๆที่ยังไม่สม่ำเสมอ (4) ด้านที่ 4 การควบคุมดูและนักเรียนไม่ให้ไปยุ่งเกี่ยวกับยาเสพติดนอกโรงเรียน

ผลการวิเคราะห์แนวทางการป้องกัน แก้ไขปัญหายาเสพติดในสถานศึกษา ทั้ง 4 ด้าน (1) ด้านที่ 1 กำหนดมาตรการ แผนงาน ในการดำเนินการตามสภาพปัญหาที่เป็นจริงและจริงจังให้มากขึ้น  
(2) ด้านที่ 2 มีการกำหนดขั้นตอนในการดำเนินงานที่เกี่ยวกับการแก้ปัญหายาเสพติดอย่างเป็นระบบ   
(3) ด้านที่ 3 จัดตั้งคณะกรรมการคณะทำงาน ประชุมผู้ที่เกี่ยวข้องทุกคนอย่างสม่ำเสมอ เพื่อพัฒนาคุณภาพให้ระบบมีคุณภาพมากขึ้น (4) ด้านที่ 4 จัดตั้งนักเรียนแกนนำสภานักเรียนและครูผู้รับผิดชอบสอดส่องดูแลนักเรียนที่มีพฤติกรรมสุ่มเสี่ยง และตรวจหาสารเสพติดกับนักเรียนอย่างต่อเนื่อง

**6. อภิปรายผลการวิจัย**

จากการศึกษาสภาพ และแนวทางแก้ไขปัญหาการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม มีประเด็นอภิปรายผลดังนี้

1 . สภาพ และแนวทางแก้ไขปัญหาการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม โดยรวมอยู่ในระดับมาก เมื่อพิจารณารายด้านพบว่า อยู่ในระดับมากทุกด้าน ด้านที่มีค่าเฉลี่ยสูงสุด คือ ด้านที่ 1 ระบบการป้องกัน และด้านที่มีค่าเฉลี่ยต่ำสุด คือ ด้านที่ 3 ระบบหารจัดการ ทั้งนี้อาจเนื่องมาจาก สถานศึกษาในสังกัดสำนักงานเขตพื้นที่การศึกษามัธยมศึกษานครพนม ตระหนักในความสำคัญในการป้องกันและแก้ไขปัญหายาเสพติดในสถานศึกษาที่จะส่งผลต่อนักเรียน จึงมีการเตรียมความพร้อมในการดำเนินงานตามมาตรการ กรอบนโยบายที่สำคัญในการป้องกันยาเสพติด เพื่อสร้างภูมิคุ้มกัน ความเข้มแข็งและยั่งยืนในการป้องกัน แก้ไขปัญหายาเสพติดในสถานศึกษา ถือได้ว่าเป็นภารกิจหลักที่จะต้องดำเนินการขับเคลื่อนในการแก้ปัญหายาเสพติดในสถานศึกษา เพื่อไม่ให้นักเรียนเข้าไปยุ่งเกี่ยวกับยาเสพติดและเป็นการดูแลช่วยเหลือนักเรียนเพื่อปรับเปลี่ยนพฤติกรรมนักเรียนอย่างจริงจังและต่อเนื่อง กระทรวงศึกษาธิการ (2558: 11-14)   
ซึ่งสอดคล้องกับงานวิจัยของ อรทัย ธารแผ้ว (2560:78-81) ซึ่งได้ทำการวิจัยเรื่อง การพัฒนาแนวทางการดำเนินงานป้องกันและแก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษา เขต 24 ผลการวิจัยพบว่าสภาพปัจจุบันการดำเนินงานการป้องกันและการแก้ไขปัญหายาเสพติดในสถานศึกษา ของโรงเรียนโดยรวมอยู่ในระดับมาก สอดคล้องกับ สมพร เล็กจินดา (2561: 80-81) ซึ่งได้ทำการวิจัยเรื่อง การจัดการระบบดูแลช่วยเหลือนักเรียนที่ส่งผลต่อการดำเนินงานการป้องกันและแก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษา เขต 9 ผลการวิจัยพบว่า ระดับการจัดการระบบดูแลช่วยเหลือนักเรียนในสถานศึกษา โดยรวมและรายด้านทุกด้านอยู่ในระดับมาก

ผลการวิเคราะห์เปรียบเทียบสภาพการป้องกัน แก้ไขปัญหายาเสพติดในสถานศึกษา

สังกัดสำนักงานเขตพื้นที่การศึกษามัธยมศึกษานครพนม จำแนกตามสถานภาพความคิดเห็นของผู้บริหารสถานศึกษาและครูโดยภาพรวมพบว่า ผู้บริหารสถานศึกษาและครูมีความคิดเห็นไม่แตกต่างกัน ซึ่งไม่เป็นไปตามสมมติฐาน ทั้งนี้อาจเนื่องมาจาก ผู้บริหารสถานศึกษามีการเตรียมความพร้อมในการการป้องกันและแก้ไขปัญหายาเสพติดในสถานศึกษาตามมาตรการที่กำหนดไว้ ตามมาตรการบริหารจัดการ มาตรการรักษา มาตรการเฝ้าระวัง มาตรการค้นหาสถานศึกษาจัดระบบการคัดกรอง ในการป้องกันแก้ไขปัญหายาเสพติดใสสถานศึกษากระทรวงศึกษาธิการ (2558: 11-14) สอดคล้องกับงานวิจัยของ   
จุไรรัตน์ ดีเพชร (2562: 68) ซึ่งได้ทำการวิจัยเรื่องการดำเนินงานการป้องกันและแก้ไขปัญหายาเสพติดในสถานศึกษา สังกัดสำนักงานคณะกรรมการการอาชีวศึกษา จังหวัดสระแก้ว ผลการวิจัยพบว่า ผลการเปรียบเทียบจำแนกตามสถานภาพโดยรวมพบว่าไม่แตกต่างกัน สอดคล้องกับงานวิจัยของ คำผล สุพร (2559: 72-74) ซึ่งได้ทำการวิจัยเรื่องปัญหาแนวทางการดำเนินงานป้องกันยาเสพติดในสถานศึกษาอำเภอบ้านบึง จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18 ผลการวิจัยพบว่า ผลการวิจัยพบว่า ผลการเปรียบเทียบเมื่อจำแนกตามสถานภาพ โดยรวมพบว่าไม่แตกต่างกัน สอดคล้องกับงานวิจัยของ ภาวิณี สุมงคล (2556: 98) ซึ่งได้ทำการวิจัยเรื่องวิจัยเรื่อง การดำเนินงานป้องกันและแก้ปัญหายาเสพติดในโรงเรียน สังกัดสำนักงานเขตพื้นที่การศึกษาประถมศึกษานครราชสีมา เขต 4 ผลการวิจัยพบว่า ผลการเปรียบเทียบเมื่อจำแนกตามสถานภาพ โดยรวมพบว่าไม่แตกต่างกัน

ผลการวิเคราะห์เปรียบเทียบสภาพการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม จำแนกตามขนาด โรงเรียนระหว่างโรงเรียนขนาดเล็ก โรงเรียนขนาดกลาง และโรงเรียนขนาดใหญ่ โดยรวมแตกต่างกันอย่างมีนัยสำคัญทางสถิติที่ระดับ .01 ทั้งนี้อาจเนื่องมาจาก มาตรการบริหารจัดการในการป้องกันและแก้ไขปัญหายาเสพติดในสถานศึกษา   
มีการกำหนดแนวทาง หรือนโยบาย การสั่งการ การอำนวยการ การสนับสนุนกิจกรรมที่ส่งเสริมการดูแลช่วยเหลือ และการตรวจสอบให้ผู้ปฏิบัติสามารถดำเนินงานให้ได้ตามเป้าหมาย พิจารณาการบริหารในลักษณะของการปฏิบัติที่อาศัยความรู้ ความสามารถประสบการณ์ และทักษะของผู้บริหารแต่ละคนที่จะทำให้การแก้ไขปัญหายาเสพติดบรรลุตามวัตถุประสงค์ จันทรานี สงวนนาม (2553: 103) สอดคล้องกับงานวิจัยของ คำผล สุพร (2559: 72-74) ซึ่งได้ทำการวิจัยเรื่องปัญหาแนวทางการดำเนินงานป้องกันยาเสพติดในสถานศึกษาอำเภอบ้านบึง จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18 ผลการวิจัยพบว่า การเปรียบเทียบปัญหาการดำเนินงานป้องกันยาเสพติดในสถานศึกษา อำเภอบ้านบึง จังหวัดชลบุรี สังกัด สำนักงานเขตพื้นที่การศึกยามัธยมศึกษา เขต 18 จำแนกตามขนาดสถานศึกษา โดยภาพรวมพบว่า แตกต่างกันอย่างมนัยสำคัญทางสถิติที่ระดับ .01

2. ปัญหาการป้องกัน แก้ไขปัญหายาเสพติดในสถานศึกษา ทั้ง 4 ด้าน (1) ด้านระบบการป้องกัน สภาพชุมชน เป็นทางผ่านของยาเสพติดจากประเทศเพื่อนบ้าน (2) ด้านระบบการแก้ไข การประสานงานเกิดความล่าช้า หรือขาดแนวทางในการดูแลที่เหมาะสม (3) ด้านระบบการบริหารจัดการ การสร้างเครือข่ายประสานความร่วมมือกับองค์กรต่างๆที่ยังไม่สม่ำเสมอ (4) ด้านระบบการเฝ้าระวัง การควบคุมดูและนักเรียนไม่ให้ไปยุ่งเกี่ยวกับยาเสพติดนอกโรงเรียน ทั้งนี้อาจเนื่องมาจากความแตกต่างของนักเรียนแต่ละคนที่มีพื้นฐานความเป็นมาของชีวิตที่ไม่เหมือนกัน ฐานะครอบครัว สิ่งแวดล้อมชุมชน จึงทำให้เกิดพฤติกรรมที่หลากหลายรูปแบบทั้งด้านบวกและด้านลบ กรมสุขภาพจิต กระทรวงสาธารณสุข (2554 : 2) สอดคล้องกับ คำผล สุพร (2559: 72-74) ซึ่งได้ทำการวิจัยเรื่องปัญหาแนวทางการดำเนินงานป้องกันยาเสพติดในสถานศึกษาอำเภอบ้านบึง จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18 ผลการวิจัยพบว่า สถานศึกษา ในอำเภอบ้าน บึง จังหวัดชลบุรี สังกัดสำนักงานเขตพื้นทีการศึกษามัธยมศึกษา เขต 18 ยังมีปัญหาและยังไม่ได้รับการแก้ไขทางด้านการจัดระบบข้อมูล ขาดการแก้ไขปัญหาการช่วยเหลือนักเรียนเป็นรายบุคคลด้านระบบป้องกันและแก้ไขปัญหายาเสพติดขาดบุคลากรทีรับผิดชอบงานยาเสพติด ด้านระบบการให้คำปรึกษา ขาดครูทีรับผิดชอบด้านยาเสพติดในการให้คำปรึกษาด้านการเฝ้าระวัง สถานศึกษายังมีสถานทีบางแห่งที่เป็นจุดอับ ด้านการการสนับสนุนจากชุมชนและเครือข่ายการทำงาน สถานศึกษายังขาดการประสานความร่วมมือกับหน่วยงานองค์กรภายนอกในการแก้ไขปัญหา ด้านระบบบริหารจัดการ สถานศึกษายังขาดการวางแผนการปฏิบัติงานอย่างเป็นระบบ สอดคล้องกับงานวิจัยของ Gillberto Gerra & Elisa Benedett (2020:80) ซึ่งได้ทำการศึกษาเรื่อง ปัญหาของสารเสพติดในแต่ละช่วงวัย ผลการวิจัยพบว่า ยาเสพติดที่พบการใช้มากที่สุดได้แก่กัญชา โคเคนและเฮโรอีน ถูกใช้อย่างมากในกลุ่มคนที่มีอายุน้อย และรูปแบบการใช้สารเสพติดมีหลากหลายอย่างในวัยรุ่น และมีความสัมพันธ์กับสถานะทางฐานะทางครอบครัว เศรษฐกิจและสังคม และการศึกษาของผู้ปกครองที่ต่ำ อาจส่งผลกระทบที่ไม่ดีภายในโรงเรียนได้

3. แนวทางการป้องกัน แก้ไขปัญหายาเสพติดในสถานศึกษา ทั้ง 4 ด้าน (1) ด้านระบบการป้องกัน กำหนดมาตรการ แผนงาน ในการดำเนินการตามสภาพปัญหาที่เป็นจริงและจริงจังให้มากขึ้น (2) ด้านระบบการแก้ไข มีการกำหนดขั้นตอนในการดำเนินงานที่เกี่ยวกับการแก้ปัญหายาเสพติดอย่างเป็นระบบ (3) ด้านระบบการบริหารจัดการ จัดตั้งคณะกรรมการคณะทำงาน ประชุมผู้ที่เกี่ยวข้องทุกคนอย่างสม่ำเสมอ เพื่อพัฒนาคุณภาพให้ระบบมีคุณภาพมากขึ้น(4) ด้านระบบการเฝ้าระวัง จัดตั้งนักเรียนแกนนำสภานักเรียนและครูผู้รับผิดชอบสอดส่องดูแลนักเรียนที่มีพฤติกรรมสุ่มเสี่ยง และตรวจหาสารเสพติดกับนักเรียนอย่างต่อเนื่อง ทั้งนี้อาจเนื่องมาจาก การกำหนดแนวทางการดำเนินงานของการป้องกันและแก้ไขปัญหายาเสพติดในสถานศึกษา ในด้านระบบการป้องกัน ระบบการแก้ไข ระบบเฝ้าระวัง ระบบบริหารจัดการ เพื่อเสริมทักษะชีวิต ภูมิคุ้มกัน บูรณาการการจัดกิจกรรมการเรียนรู้ จัดระบบดูแลช่วยเหลือนักเรียน การคัดกรอง ให้คำปรึกษา ติดตามดูแลช่วยเหลือ ประสานความร่วมมือองค์กร พัฒนาบุคลากร ติดตาม ประเมินผล สอดคล้องกับ สมพร เล็กจินดา (2561: 80-81) ซึ่งได้ทำการวิจัยเรื่องการจัดการระบบดูแลช่วยเหลือนักเรียนที่ส่งผลต่อการดำเนินงานการป้องกันและแก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษา เขต 9 ผลการวิจัยพบว่า สถานศึกษาหรือหน่วยงานที่ดำเนินงานประสบความสำเร็จ จะส่งบุคลากรเข้ารับการอบรม สัมมนา และการศึกษาดูงาน เพื่อแลกเปลี่ยนเรียนรู้ให้มีความรู้ ความเข้าใจแนวทางการทางานในด้านการป้องกันและแก้ไขปัญหายาเสพติดในสถานศึกษาหรือมีการร่วมมือของผู้บริหารสถานศึกษากับคณะกรรมการสถานศึกษา การเชิญวิทยากรมาให้ความรู้ นักเรียนเข้าค่ายฝึกอบรม การไปศึกษาดูงาน เพื่อแก้ไขปัญหาในจุดบกพร่อง เพื่อสร้างภูมิคุ้มกัน สร้างความรู้ ความเข้าใจปรับเปลี่ยนเจตคติและพฤติกรรมของนักเรียน ทำให้นักเรียนมีกระบวนการทักษะชีวิต และไม่เข้าไปยุ่งเกี่ยวกับยาเสพติด ส่งผลให้การดำเนินงานป้องกันและแก้ไขปัญหายาเสพติดในสถานศึกษาเกิดประสิทธิผลและประสิทธิภาพอย่างยั่งยืน

**7. ข้อเสนอแนะจากการวิจัย**

การศึกษาเรื่องสภาพ และแนวทางแก้ไขปัญหาการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม

1. ข้อเสนอแนะเพื่อนำผลการวิจัยไปใช้

1.1 ผลจากการศึกษา สภาพ และแนวทางแก้ไขปัญหาการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษานครพนม พบว่า ด้านที่มีค่าเฉลี่ยต่ำสุด คือด้านระบบการบริหารจัดการ ดังนั้น โรงเรียนควรขอความร่วมมือจากหน่วยงานภายนอก เช่น สำนักงานตำรวจภูธร สำนักงานสาธารณสุข องค์การบริหารส่วนตำบล เพื่อช่วยเหลือในการดำเนินงานการป้องกัน แก้ไขปัญหายาเสพติดในสถานศึกษา

1.2 ผู้บริหารสถานศึกษาและครู ควรนำเอาผลการศึกษาไปใช้เป็นแนวทาง เพื่อใช้ในการบริหารจัดการ และปรับปรุงการดำเนินงานการป้องกัน แก้ไขปัญหายาเสพติดในสถานศึกษาให้มีประสิทธิภาพยิ่งขึ้น

1.3 ควรส่งเสริมให้มีการสร้างและขยายเครือข่าย ครูแกนนำ นักเรียนแกนนำ เพื่อให้การดำเนินงานด้านการป้องกันและแก้ไขปัญหายาเสพติดมีประสิทธิภาพยิ่งขึ้น

2. ข้อเสนอแนะในการศึกษาครั้งต่อไป

2.1 ควรศึกษาปัจจัยที่ส่งผลต่อการพัฒนาการดำเนินงานการป้องกัน แก้ไขปัญหายาเสพติดในสถานศึกษา

2.2 ควรมีการศึกษาสภาพ และแนวทางแก้ไขปัญหาการป้องกัน แก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษา เขตอื่น ๆ ต่อไป

**8. เอกสารอ้างอิง**

กรมสุขภาพจิตกระทรวงสาธารณสุข (2554). **การดูแลช่วยเหลือนักเรียนที่มีพฤติกรรมเสี่ยง.** สืบค้นเมื่อ 22 เมษายน 2564. htpp://www.smartteen.nte.

กระทรวงศึกษาธิการ. (2555). **กฎหมายว่าด้วยระเบียบบริหารราชการกระทรวงศึกษาธิการ.** กรุงเทพฯ: คอมมิวนิเคชั่น.

กระทรวงศึกษาธิการ. (2558). **เกณฑ์มาตรฐานโรงเรียนมัธยมศึกษา.** กรุงเทพฯ: คุรุสภา.

กระทรวงศึกษาธิการ .(2559). **คู่มือการป้องกันและแก้ไขปัญหายาเสพติดในสถานศึกษา.** กรุงเทพฯ: กระทรวงศึกษาธิการ.

คำผล สุพร.(2559).**ปัญหาแนวทางการดำเนินงานป้องกันยาเสพติดในสถานศึกษาอำเภอบ้านบึง จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18.** วิทยานิพนธ์ การศึกษามหาบัณฑิต : มหาวิทยาลัยบูรพา.

จันทรานี สงวนนาม. (2553). **ทฤษฎีและแนวปฏิบัติในการบริหารสถานศึกษา พิมพ์ครั้งที่ 2 .** กรุงเทพฯ: บุ๊คพอทย์.

จุไรรัตน์ ดีเพชร.(2562).**การดำเนินงานการป้องกันและแก้ไขปัญหายาเสพติดในสถานศึกษา สังกัดสำนักงานคณะกรรมการการอาชีวศึกษา จังหวัดสระแก้ว.** วิทยานิพนธ์ ครุศาสตรมหาบัณฑิต: บัณฑิตวิทยาลัย มหาวิทยาลัยราชภัฏรำไพพรรณี.

ชลลิสา จริยาเลิศศักดิ์. (2558). **ยุทธศาสตรและมาตรการ การป้องกันแก้ไขปัญหายาเสพติด.** กรุงเทพฯ: เพียร์สัน เอ็ดดูเคชั่น อินโดไชน่า.

บุญชม ศรีสะอาด และคณะ.(2560). **พื้นฐานการวิจัยทางการศึกษา**. พิมพ์ครั้งที่ 10. กาฬสินธุ์ : ประสานการพิมพ์.

ภาวิณี สุมงคล. (2556). **การดำเนินงานป้องกันยาเสพติดในโรงเรียน สังกัดสำนักงานเขตพื้นที่การศึกษาประถมศึกษานครราชสีมา เขต 4.** วิทยานิพนธ์การบริหารการศึกษา: บัณฑิตวิทยาลัย มหาวิทยาลัยราชภัฏบุรีรัมย์.

สำนักบริหารการสาธารณสุข. (2559). **แนวทางการดำเนินงานยาเสพติด.** สมุทรสาคร: โรงพิมพ์บอร์นทู บี พับลิชซิ่ง.

สำนักงานคณะกรรมการป้องกันและปราบปรามยาเสพติด. (2560). **แผนปฏิบัติการป้องกันและแก้ไขปัญหายาเสพติด ปี 2560.** สืบค้นเมื่อ 25 เมษายา 2564.

สมพร เล็กจินดา. (2561).**การจัดการระบบดูแลช่วยเหลือนักเรียนที่ส่งผลต่อการดำเนินงานการป้องกันและแก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษา เขต 9.**วิทยานิพนธ์ ครุศาสตรมหาบัณฑิต: มหาวิทยาลัยราชภัฏนครปฐม.

สำนักงานคณะกรรมการปองกันและแก้ไขปัญหายาเสพติ. (2562). **แผนปฏิบัติการป้องกันและแก้ไขปัญหายาเสพติด ข้อมูลเฝ้าระวังปัญหายาเสพติดในเยาวชน.** กรุงเทพฯ: สำนักยุทธศาสตร.

อรทัย ธารแผ้ว.(2560).**การพัฒนาแนวทางการดำเนินงานป้องกันและแก้ไขปัญหายาเสพติดในสถานศึกษา สังกัดสำนักงานเขตพื้นที่การศึกษามัธยมศึกษา เขต 24.** วิทยานิพนธ์ การศึกษามหาบัณฑิต: มหาวิทยาลัยมหาสารคาม.

Gillberto Gerra & Elisa Benedett. 2020. **Socioeconomic Status, Parental Education, School Connectedness and Individual Socio-Cultural Resources in Vulnerability for Drug Use among Students**. Malaysia: libmast.